PATVIRTINTA

Marcinkonių pagrindinės mokyklos direktoriaus 2018 m. birželio 20 d. įsakymu Nr. V-27

**MOKINIŲ NEMOKAMO MAITINIMO** **VARĖNOS R. MARCINKONIŲ PAGRINDINĖJE MOKYKLOJE TVARKOS APRAŠAS**

**I. BENDROSIOS NUOSTATOS**

1. Mokinių nemokamo maitinimo Varėnos r. Marcinkonių pagrindinėje mokykloje tvarkos aprašas parengtas vadovaujantis Varėnos rajono savivaldybės tarybos 2016 m. birželio 28 d. sprendimu Nr. T-VIII-400 „Dėl mokinių nemokamo maitinimo Varėnos rajono savivaldybės mokyklose tvarkos aprašo patvirtinimo“.

2. Mokinių nemokamo maitinimo Varėnos r. Marcinkonių pagrindinėje mokykloje tvarkos aprašas (toliau - Aprašas) reglamentuoja mokinių nemokamą maitinimą (toliau – mokyklos) vykdančiose priešmokyklinio, pradinio ir pagrindinio ugdymo programas bei ikimokyklinio ugdymo programos vaikams, kuriems skirtas privalomas ikimokyklinis ugdymas.

3. Nemokamas maitinimas mokiniams teikiamas toje mokykloje, kurioje jie mokosi, neatsižvelgiant į jų gyvenamąją vietą. Pakeitus mokyklą, mokiniui nemokamas maitinimas naujoje mokykloje pradedamas teikti nuo pirmos mokymosi joje dienos, gavus informaciją apie nemokamą maitinimą ir informuoja mokinio gyvenamosios vietos savivaldybės administracijos Socialinės paramos skyrių apie tai, kad mokinys pakeitė mokyklą.

**II. MOKINIŲ NEMOKAMO MAITINIMO ORGANIZAVIMAS IR TEIKIMAS**

5. Mokiniai turi teisę į šį nemokamą maitinimą:

5.1. mokiniai, kurie mokosi pagal priešmokyklinio, pradinio ir pagrindinio ugdymo programas, turi teisę į nemokamus pietus, jeigu vidutinės pajamos iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio:

5.1.1. pietus;

5.1.2. maitinimą mokykloje organizuojamoje dieninėje vasaros poilsio stovykloje;

5.1.3. pusryčius (šio aprašo 6 punkte nustatyta tvarka).

5.2. jeigu vidutinės pajamos vienam asmeniui per mėnesį yra mažesnės kaip 2 VRP dydžiai, šio Aprašo 6 punkte nustatyta tvarka ir atvejais:

5.2.1. pietus;

5.2.2. maitinimą mokykloje organizuojamoje dieninėje vasaros poilsio stovykloje;

5.2.3. pusryčius (šio aprašo 6 punkte nustatyta tvarka ir atvejais).

5.3. ikimokyklinio ugdymo vaikams skiriamas nemokamas maitinimas Varėnos rajono savivaldybės Vaiko gerovės komisijai skyrus privalomą ikimokyklinį ugdymą;

5.4. mokiniai, gaunantys nemokamus pusryčius, valgykloje valgo nuo 8.10 val.;

5.5. mokiniai, gaunantys nemokamus pietus 11.05 – 11.25 val. valgo Ikimokyklinio ir priešmokyklinio ugdymo grupės vaikai, pradinių klasių mokiniai;

5.6. mokiniai, gaunantys nemokamus pietus mokykloje 12.10 – 12.30 val. valgo 5-10 klasių mokiniai.

6. Šio Aprašo 5.1.3, 5.2 punktuose nustatytas nemokamas maitinimas gali būti skiriamas seniūnijos socialiniam darbuotojui patikrinus bendrai gyvenančių asmenų arba vieno gyvenančio asmens gyvenimo sąlygas, surašius buities tyrimo aktą ir kartu su mokyklos prašymu pateikus jį svarstyti Savivaldybės administracijos direktoriaus įsakymu sudarytai Socialinės paramos mokiniams skyrimo komisijai, šiais atvejais:

6.1. vieno iš šeimos narių ligos;

6.2. nelaimingo atsitikimo;

6.3. netekus maitintojo;

6.4. kai bendrai gyvenantys asmenys augina tris ir daugiau vaikų;

6.5. kai bent vienas iš suaugusių šeimos narių yra neįgalus;

6.6. kai vaikus augina vienas iš tėvų;

6.7. kitais skurdo, nedarbo atvejais, turint tam lėšų.

**7. Mokiniams nemokamas maitinimas skiriamas:**

7.1. nuo mokslo metų pradžios iki mokslo metų pabaigos;

7.2. pateikus prašymą mokslo metais, - nuo informacijos apie priimtą sprendimą gavimo mokykloje kitos dienos iki kalendorinių metų arba mokslo metų pabaigos;

7.3. vasaros atostogų metu, mokykloje organizuojamoje dieninėje vasaros poilsio stovykloje, mokinys turi teisę gauti nemokamą maitinimą,  nuo mokykloje organizuojamos dieninės vasaros poilsio stovyklos pradžios;

7.4. poilsio, švenčių bei atostogų dienomis per mokslo metus nemokamas maitinimas neteikiamas.

8. Mokiniams vietoj nemokamo maitinimo negali būti išmokami pinigai.

9. Sprendimą dėl nemokamo maitinimo (kurį maitinimą skirti, neskirti ar nutraukti) mokiniams priima Varėnos rajono savivaldybės administracijos direktorius arba jo įgaliotas asmuo.

10. Sprendimas dėl nemokamo maitinimo mokiniams nutraukimo priimamas, nustačius, kad pareiškėjas yra pateikęs neteisingus duomenis, reikalingus socialinei paramai mokiniui skirti. Nemokamas maitinimas mokiniui neteikiamas nuo kitos dienos po sprendimo dėl socialinės paramos mokiniams nutraukimo mokykloje gavimo.

11. Mokinių nemokamo maitinimo paslaugą koordinuoja mokyklos vadovas.

12. Nemokamam maitinimui skirtiems produktams įsigyti ir patiekalų gamybai skiriamų lėšų dydžius vienai dienai vienam mokiniui nustato Varėnos rajono savivaldybės administracijos direktorius.

13. Mokinių nemokamas maitinimas organizuojamas vadovaujantis Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, patvirtintu Lietuvos Respublikos sveikatos apsaugos ministro 2018 m. balandžio 10 d. Nr. V-394 „Dėl Lietuvos respublikos sveikatos apsaugos ministro 2011 m. lapkričio 11 d. Įsakymo nr. V-964 dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo pakeitimo“

14. Savivaldybės administracija dėl mokinių nemokamo maitinimo pasirašo su mokyklos vadovu bendradarbiavimo sutartis (kurių neatskiriama dalis yra biudžeto išlaidų sąmata).

15. **Mokyklos direktorius:**

15.1. atsakingas už nemokamo maitinimo organizavimą;

15.2. tikslingai naudoja nemokamam maitinimui skirtas lėšas;

15.3. atsako už valstybės biudžeto lėšų, skiriamų nemokamam maitinimui, tikslingą panaudojimą ir apskaitą teisės aktų nustatyta tvarka;

15.4. kontroliuoja, kad teikiama maitinimo paslauga būtų kokybiška ir atitiktų higienos normų reikalavimus;

15.5. gavę informaciją apie pasikeitusias aplinkybes, turinčias įtakos nemokamam maitinimui mokiniams gauti, ar kilus įtarimui, kad pateikta neteisinga informacija arba ji yra nuslėpta, raštu apie tai informuoja savivaldybės administraciją dėl nemokamo maitinimo nutraukimo;

15.6. paskiria atsakingą darbuotoją už mokinių nemokamo maitinimo organizavimą, duomenų Socialinės paramos šeimai informacinėje sistemoje registravimą;

15.7. iki einamojo mėnesio 5 d. mokykla, organizuojanti nemokamą mokinių maitinimą, Savivaldybės administracijai pateikia užpildyto mokinių nemokamo maitinimo registravimo žurnalo už praėjusį mėnesį kopiją, patvirtintą mokyklos direktoriaus parašu ir antspaudu.

15.8. Savivaldybės administracijos Buhalterinės apskaitos skyriui iki einamojo mėnesio 5 dienos pateikia išlaidų sąmatos įvykdymo ataskaitą apie nemokamo maitinimo lėšų panaudojimą, išlaidas nurodant euro tikslumu.

15.9. su tiekėjais atsiskaito pagal mokyklai pateiktas sąskaitas-faktūras.

16. **Socialinė pedagogė:**

16.1. Informuoja mokyklos bendruomenę apie nemokamo maitinimo organizavimo pakeitimus.

16.2. Jei socialinės rizikos šeimoje augančio mokinio tėvai nesikreipia dėl socialinės paramos mokiniams, socialinė pedagogė kreipiasi į seniūniją ir pateikia:

16.2.1. prašymą,

16.2.2. kitą turimą informaciją apie mokinį, kuriam būtina skirti paramą.

16.3. Kitais atvejais mokiniui nemokamas maitinimas gali būti paskirtas, kai šeimos vidutinės pajamos vienam asmeniui per mėnesį yra mažesnės kaip 2 VRP. Socialinė pedagogė, klasės auklėtojas ar direktoriaus pavaduotojas ugdymui rašo rekomendaciją šiais atvejais:

16.3.1. vieno iš šeimos narių ligos;

16.3.2. nelaimingo atsitikimo;

16.3.3. netekus maitintojo;

16.3.4. kai bendrai gyvenantys asmenys augina tris ir daugiau vaikų;

16.3.5. kai bent vienas iš suaugusių šeimos narių yra neįgalus;

16.3.6. kai vaikus augina vienas iš tėvų;

16.3.7. kitais skurdo, nedarbo atvejais, turint tam lėšų.

17. Už nemokamo maitinimo organizavimą ir elektroninio nemokamo mokinių maitinimo registravimo žurnalo (toliau – el. žurnalo) Socialinės paramos informacinės sistemos (toliau – SPIS) duomenų bazėje pildymą Marcinkonių pagrindinėje mokykloje yra atsakinga socialinė pedagogė. Socialinė pedagogė:

17.1. informuoja klasių auklėtojus apie mokinius gaunančius nemokamą maitinimą;

17.2. kiekvieną mokymosi dieną pildo el. žurnalą SPIS duomenų bazėje;

17.3. jei nėra prieigos prie SPIS duomenų bazės, pildo mokinių nemokamo maitinimo sąrašą, pagal kurį kitą darbo dieną užpildo el. žurnalą;

17.4. teikia mokyklos direktoriui kiekvieno mėnesio paskutinę darbo dieną mėnesio mokinių nemokamo maitinimo aktus ir registravimo žurnalą;

17.5. konsultuoja klasės auklėtojus, mokinius, mokinių tėvus (globėjus ar rūpintojus) nemokamo mokinių maitinimo klausimais.

17.6. renka, kaupia, sistemina duomenis apie nemokamo maitinimo organizavimą mokyklose;

17.7. Kiekvieną dieną socialinė pedagogė informuoja valgyklos vedėją apie gaunančių mokinių nemokamą maitinimą skaičių.

18. **Klasės auklėtojai:**

18.1. perduoda su nemokamu maitinimu susijusią informaciją auklėtiniams ir jų tėvams;

18.2. informuoja socialinę pedagogę apie išvykusius mokinius ir išvykstančius tą dieną mokinius;

18.3. išklauso auklėtinių pageidavimus ir nusiskundimus dėl nemokamo maitinimo kokybės ir apie tai informuoja mokyklos vadovus.

19. mokinys, kuriam dėl ligos reikalingas tausojantis maitinimas mokykloje, gydytojo pažymą pristato mokyklos visuomenės sveikatos priežiūros specialistei.

20. **Mokyklos vyr. virėja**:

20.1. sudaro perspektyvinius valgiaraščius, suderina su Valstybine maisto ir veterinarijos tarnyba, užsako ir priima maisto produktus, padeda organizuoti nemokamą maitinimą.

20.2. bendradarbiauja su mokyklos socialine pedagoge mokinių nemokamo maitinimo klausimais.

**III. ATSKAITOMYBĖ**

21. Ataskaitas ir, jei reikia, kitą informaciją apie mokinių nemokamam maitinimui panaudotas valstybės biudžeto lėšas mokykla teisės aktų nustatyta tvarka  pateikia Savivaldybės administracijai.

**IV. BAIGIAMOSIOS NUOSTATOS**

22. Mokinių nemokamam maitinimui skirtų lėšų panaudojimas yra kontroliuojamas institucijų, kurioms teisės aktų nustatyta tvarka suteikti įgaliojimai.

23. Sprendimas dėl paramos mokinių nemokamam maitinimui įsigyti gali būti skundžiami Lietuvos administracinių bylų teisenos įstatymo nustatyta tvarka.